Document ID: 32011R1063
Publication Date: 2011-10-21

Title and Content:
IZVEDBENA UREDBA SVETA (EU) št. 1063/2011
z dne 21. oktobra 2011
o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu
SVET EVROPSKE UNIJE JE -
ob upoštevanju Uredbe (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1), zlasti člena 2(3) Uredbe,
ob upoštevanju naslednjega:
(1)
Svet je 18. julija 2011 sprejel Izvedbeno uredbo (EU) št. 687/2011 (2) o izvajanju člena 2(3) Uredbe (ES) št. 2580/2001 s posodobitvijo seznama oseb, skupin in subjektov, za katere se uporablja Uredba (ES) št. 2580/2001.
(2)
Svet je ugotovil, da so bile osebe s seznama iz Priloge I k tej uredbi vpletene v teroristična dejanja v smislu člena 1(2) in (3) Skupnega stališča 2001/931/SZVP z dne 27. decembra 2001 o uporabi posebnih ukrepov za boj proti terorizmu (3) in da je pristojni organ o teh osebah sprejel odločitev v smislu člena 1(4) navedenega skupnega stališča ter da bi zanje še naprej morali veljati posebni omejevalni ukrepi iz Uredbe (ES) št. 2580/2001.
(3)
Svet je ugotovil, da ni več razlogov, da bi bila določena oseba s seznama iz Priloge II k tej uredbi še naprej uvrščena na seznam oseb, skupin in subjektov, za katere se uporablja Uredba (ES) št. 2580/2001.
(4)
Zato bi bilo treba seznam oseb, skupin in subjektov, za katere se uporablja Uredba (ES) št. 2580/2001, ustrezno posodobiti -
SPREJEL NASLEDNJO UREDBO:
Člen 1
1. Osebe s seznama iz Priloge I k tej uredbi se dodajo na seznam iz člena 2(3) Uredbe (ES) št. 2580/2001.
2. Oseba s seznama iz Priloge II k tej uredbi se črta s seznama iz člena 2(3) Uredbe (ES) št. 2580/2001.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. oktobra 2011

Classification:
Level 1 Topics: 100142
100143
Level 2 Topics: 100168
100170
100169
Level 3 Topics: 517
3474
4045
All Topics: 3483
3862
3870
4452